62019CO0292_INF
Digriet tal-Qorti tal-Ġustizzja (Is-Sitt Awla) tal‑24 ta’ Ottubru 2019 – Porr Építési Kft.
(Kawża C-292/19) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Sistema komuni ta’ taxxa fuq il-valur miżjud (VAT) – Valur taxxabbli – Tnaqqis– Direttiva 2006/112/KE – Artikolu 90 – Prinċipju ta’ newtralità fiskali – Dejn li wara l-proċeduri ta’ falliment sar irrekuperabbli ”
Armonizzazzjoni tal-leġiżlazzjonijiet fiskali – Sistema komuni ta’ taxxa fuq il-valur miżjud – Valur taxxabbli – Obbligu ta’ tnaqqis fil-każ ta’ nuqqas ta’ ħlas totali jew parzjali – Portata – Persuna taxxabbli li turi n-natura definittivament irrekuperabbli tad-dejn miżmum – Inklużjoni – Eċċezzjoni – Każ ta’ nuqqas ta’ ħlas li jaqa’ taħt il-possibbiltà għall-Istati Membri li jidderogaw mill-imsemmi obbligu
(Direttiva tal-Kunsill 2006/112, Artikolu 90)
(ara l-punti 19, 22 sa 26, 28, 29 u d-dispożittiv)
Dispożittiv
L-Artikolu 90 tad-Direttiva tal-Kunsill 2006/112/KE tat‑28 ta’ Novembru 2006 dwar is-sistema komuni ta’ taxxa fuq il-valur miżjud għandu jkun interpretat fis-sens li Stat Membru għandu jippermetti t-tnaqqis tal-ammont taxxabbli għat-taxxa fuq il-valur miżjud jekk il-persuna taxxabbli tista’ turi li d-dejn li għandha tad-debitur tagħha huwa ta’ natura definittivament irrekuperabbli, li hija l-qorti tar-rinviju li għandha tivverifika dan, peress li din is-sitwazzjoni ma tikkostitwixxix każ ta’ nuqqas ta’ ħlas li jista’ jaqa’ fid-deroga mill-obbligu li jista’ titnaqqas l-ammont għat-taxxa fuq il-valur miżjud, prevista fil-paragrafu 2 ta’ dan l-artikolu.
(
1
)	ĠU C 220, 1.7.2019